|  |
| --- |
| Pagegiu |
| PAGĖGIŲ SAVIVALDYBĖS TARYBA **sprendimas**  **DĖL 2024 METŲ VIEŠOSIOS ĮSTAIGOS „PAGĖGIŲ KRAŠTO TURIZMO IR**  **VERSLO INFORMACIJOS CENTRAS“ METINIŲ ATASKAITŲ RINKINIO PATVIRTINIMO** |
| 2025 m. gegužės 15 d. Nr. T-70  Pagėgiai |

Vadovaudamasi Lietuvos Respublikos vietos savivaldos įstatymo 15 straipsnio 3 dalies 3 punktu, Lietuvos Respublikos viešųjų įstaigų įstatymo 12 straipsnio 1 dalies 6 punktu, 22 straipsnio 1 dalimi, Lietuvos Respublikos viešojo sektoriaus atskaitomybės įstatymo 17 straipsnio 2 dalimi, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2023 m. kovo 30 d. sprendimu Nr. T-70 „Dėl Pagėgių savivaldybės tarybos veiklos reglamento patvirtinimo”, 347 punktu ir atsižvelgdama į viešosios įstaigos „Pagėgių krašto turizmo ir verslo informacijos centras” 2025 m. balandžio 18 d. raštą Nr. S-10 ,,Dėl VšĮ „Pagėgių krašto turizmo ir verslo informacijos centras “ 2024 metų veiklos ataskaitos“, Pagėgių savivaldybės taryba nusprendžia:

1. Patvirtinti 2024 metų viešosios įstaigos ,,Pagėgių krašto turizmo ir verslo informacijos centras“ metinių ataskaitų rinkinį:

1.1. Viešosios įstaigos ,,Pagėgių krašto turizmo ir verslo informacijos centras“ 2024 metų veiklos ataskaitą (pridedama);

1.2. Viešosios įstaigos ,,Pagėgių krašto turizmo ir verslo informacijos centras” 2024 metų finansinių ataskaitų rinkinį (pridedamas).

1. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka

Savivaldybės meras Vaidas Bendaravičius

PATVIRTINTA

Pagėgių savivaldybės tarybos

2025 m. gegužės 15 d.

sprendimu Nr. T-70

**PAGĖGIŲ KRAŠTO TURIZMO IR VERSLO INFORMACIJOS CENTRO**

**2024 METŲ VEIKLOS ATASKAITA**

1. **Įstaigos apibūdinimas, struktūra**
   1. **VšĮ ,,Pagėgių krašto turizmo ir verslo informacijos centras“** yra Lietuvos Respublikos viešųjų įstaigų įstatymo ir kitų įstatymų nustatyta tvarka įsteigtas ne pelno siekiantis ribotos civilinės atsakomybės viešasis juridinis asmuo, teikiantis turizmo ir verslo informavimo bei kitas paslaugas*.*
   2. ***Įstaigos steigėjas***- Pagėgių savivaldybės Taryba.
   3. ***Įstaiga veiklą pradėjo****-* 2011 m. gruodžio 9 d..
   4. ***Įstaigos buveinė***- Šereikos g. 5-3, LT- 99254 Vilkyškių mstl., Vilkyškių sen., Pagėgių sav.
   5. ***Kiti Įstaigos organizacinės veiklos vietos/adresai:*** Johaneso Bobrovskio g. 31, LT- 99254 Vilkyškių mstl., Vilkyškių sen., Pagėgių sav.(interaktyvi laisvalaikio ir pramogų erdvė Pagėgių krašte ,,Istorijos inkubatorius“); Bitėnai (keleivių įlaipinimo vietos į laivą ,,Skalva“).
   6. ***Įstaigos veiklą reglamentuoja:*** Lietuvos Respublikos Konstitucija, Lietuvos Respublikos civilinis kodeksas, Lietuvos Respublikos viešųjų įstaigų įstatymas, Lietuvos Respublikos Turizmo įstatymas, kiti įstatymai bei teisės aktai, Vyriausybės nutarimai, Pagėgių savivaldybės tarybos sprendimai, Mero potvarkiai, Pagėgių savivaldybės strateginiai plėtros dokumentai, Įstaigos įstatai.
   7. ***Duomenys apie Įstaigos darbuotojus*:** Įstaigoje 2024 m. dirbusių darbuotojų ir etatų skaičius pateikiamas 1 lentelėje.

1 lentelė

**Įstaigos darbuotojų ir etatų skaičius 2024 m.**

|  |  |  |  |
| --- | --- | --- | --- |
| Eil. Nr. | Darbuotojai | Ataskaitinių metų eigoje | |
| Fizinių asmenų skaičius | Užimamų etatų skaičius |
| 1. | Direktorius | (Vaiko priežiūros atostogos) | 1 |
| 2. | Turimo ir verslo vadybininkas | 1 | 1 |
| 3. | Buhalteris | 1 | 0,6 |
| 4. | Valytojas | 1 | 0,4 |

***Įstaigos vadovas Direktorius*.**

Įstaigos direktorė Ilona Meirė (vaiko priežiūros atostogose).

Nuo 2023-09-07 iki 2024-04-30 direktoriaus funkcijas įstaigoje atliko Turizmo ir verslo

vadybininkė Lina Krūminienė (Pagėgių savivaldybės mero potvarkiu 2023-09-07 Nr. M2-43).

Nuo 2024-06-20 direktoriaus funkcijas įstaigoje atlieka Turizmo ir verslo vadybininkė Loreta Maziliauskienė (Pagėgių savivaldybės mero potvarkiu 2024-06-20 Nr. M2-23).

* 1. ***Duomenys apie 2024 m. priskaičiuotas ir išmokėtas darbo užmokesčio sumas ir kitas išmokas*** Turizmo ir verslo vadybininkui atliekančiam direktoriaus funkcijas pareiginės algos priemoka (30 %) nustatyta: 2023-09-07 Pagėgių savivaldybės Mero potvarkiu Nr. M2-43 ir 2024-06-20 Pagėgių savivaldybės Mero potvarkiu Nr. M2-23 pateikti 2 lentelėje:

2 lentelė

**Įstaigos išlaidos vadovo darbo užmokesčiui per 2024 m.**

|  |  |  |  |
| --- | --- | --- | --- |
| **Eil.**  **Nr.** | **Darbo užmokestis pareiginės algos priemoka 30 % už papildomą darbo krūvį (Eur)** | **Laikotarpis** | **Suma Eur** |
| 1. | Turizmo ir verslo vadybininkui atliekančiam direktoriaus funkcijas | Nuo 2024-01-01 iki 2024-04-30 | 1885,36 |
| 2. | Turizmo ir verslo vadybininkui atliekančiam direktoriaus funkcijas | Nuo 2024-06-20 iki 2024-12-31 | 2976,90 |
| **Iš viso:** | | | **4862,26** |

3 lentelė

**Kitos išmokos Turizmo ir verslo vadybininkui atliekančiam direktoriaus funkcijas**

**per 2024 metus**

|  |  |  |  |
| --- | --- | --- | --- |
| **Eil.**  **Nr.** | **Išmokos pavadinimas** | **Laikotarpis** | **Suma Eur** |
| 1. | Kompensacija degalų įsigijimui už netarnybinio automobilio naudojimą tarnybos reikmėms | 2024-06-20  2024-12-31 | 618,84 |
| 2. | Komandiruotės išlaidos | 2024-01-01  2024-12-31 | 517,04 |
| **Iš viso:** | | | **1135,84** |

* 1. ***Viešosios įstaigos išlaidos kolegialių organų kiekvieno nario darbo užmokesčiui ir kitoms įstaigos kolegialių organų narių išmokoms:***

VšĮ ,,Pagėgių krašto turizmo ir verslo informacijos centras“ kolegialių organų **neturi**, paskirtas tik Įstaigos direktorius.

*1.10.* ***Viešosios įstaigos išlaidos išmokoms su viešosios įstaigos dalininkais susijusiems asmenims, nurodytiems Viešųjų įstaigų įstatymo 3 straipsnio 3 dalyje.* Nėra.**

1. **Įstaigos veiklos aprašymas**

**Programos veiklos:**

**01.04.01.01.** *Turizmo informacijos apie Pagėgių savivaldybę rinkimas, kaupimas, nemokamas teikimas.*

**01.04.01.02.** *Turizmo viešinimo, lokalių ir tarptautinių  populiarinimo kampanijų ir renginių vykdymas.*

**01.04.01.03.** *Pagėgių savivaldybės kaip turizmo regiono įvaizdžio gerinimas, reklamavimas.*

**01.04.01.04**. *Turistinių, informacinių  ir istorinių leidinių leidimas, platinimas.*

**01.04.01.05**. *Dalyvavimas formuojant lokalias ir tarptautines turizmo informacines sistemas,*

*dalyvavimas turizmo parodose.*

**01.04.01.06**. *Nemokamos informacijos teikimas turistams, krašto svečiams  apie lankytinas vietas*

*Pagėgių savivaldybėje ir Lietuvoje.*

**01.04.01.07**. *Vietos gidų, edukacinių programų ir kitų rekreacinių paslaugų.*

**01.04.01.08**. *Bendradarbiavimas su vietos turizmo paslaugų teikėjais.*

**01.04.01.09**. *Projektinės veiklos vykdymas.*

***01.04.01.01****.* ***Turizmo informacijos apie Pagėgių savivaldybę rinkimas, kaupimas, nemokamas teikimas.***

2024 m. laikotarpiu įmonė teikė nemokamas paslaugas turistams, Pagėgių krašto lankytojams, svečiams:

* teikta nemokama informacija apie lankytinus objektus, įstaigas teikiančias su turizmu

susijusias paslaugas: maitinimas, nakvynė, edukacijos, gidų paslaugos ≈ 800 kartų (lietuvių, vokiečių ir rusų kalbomis).

* teikta nemokama paslauga Pagėgių krašto lankytojams- pristatytas kultūros paveldo

objektas Vilkyškių evangelikų liuteronų bažnyčia ir suteikta galimybė jame apsilankyti ≈ 500 lankytojų (lietuviai, vokiečiai).

* nemokamai platinama turima reklaminė medžiaga Įstaigoje, „Istorijos

inkubatoriuje“, renginių metu.


* įvairiomis susisiekimo priemonėmis (telefonu, el. paštu) buvo bendraujama su klientais,

gidais, kelionių agentūromis, paslaugų teikėjais. Suteikta informacija telefonu apie lankytinus objektus Pagėgių krašte, veikiančias įmones bei teikiančias apgyvendinimo bei maitinimo paslaugas ≈ 600 kartų.

***01.04.01.02****.* ***Turizmo viešinimo, lokalių ir tarptautinių  populiarinimo kampanijų ir renginių vykdymas.***

2024 m. gegužės 14 d. „Istorijos inkubatoriaus“ konferencijų salėje suorganizuotas

rašytojo Laimono Inio knygos „Gyvenimu ir meile tikiu“ pristatymas. Ši knyga tai biografinės sakmės ir padavimai apie Mažosios Lietuvos žymius kultūros veikėjus: Johanesą Bobrovskį, Martyną Mažvydą ir kt. Renginyje dalyvavo rašytojas Laimonas Inis, XXVII knygos mėgėjų draugijos pirmininkė Dalia Poškienė. Renginio iniciatorius Karaliaučiaus lietuvių bendruomenės pirmininkas Sigitas Šamborskis.



VŠĮ „Pagėgių krašto turizmo ir verslo informacijos centras“ dalyvavo „Žaliojo regiono“

strategijos kūrimo procese: 2 kartus per mėn. vyko nuotoliniai darbiniai susitikimai.

2024 m. ***rugsėjo 27 d. pasaulinei Turizmo dienai paminėti***  Panemunės pilyje (Jurbarko sav.) vyko šventinis renginys, kurio metu pristatytas, keturias savivaldybes (Jurbarko, Pagėgių, Tauragės ir Šilalės) jungiančio, „Žaliojo regiono“ Turizmo plėtotės strateginis planas. Renginio metu visų keturių savivaldybių Turizmo centrų darbuotojai pristatė naujai įsikūrusius ir pradėjusius veiklą verslus. Pristatytas naujas ir jaunas verslas Pagėgių savivaldybėje, pradėjęs veiklą 2024 m. balandžio mėn. „Piktupės slėnis“ (Mokyklos g. 7, Piktupėnų k, Pagėgių sen., Pagėgių sav.). Renginyje dalyvavo verslo savininkė Smiltė Girčytė ir trumpai papasakojo apie „Piktupės slėnio“ teikiamas paslaugas. Įmonė teikia: nakvynės paslaugas 17-oje moderniai įrengtų apartamentų, krašto gyventojams, lankytojams ir svečiams siūlo 300 m². renginių salę, specialias erdves maisto tiekėjams.

Paviešinta informacija įmonės socialiniuose tinkluose: facebook, internetiniame puslapyje visitpagegiai.lt.

***01.04.01.03. Pagėgių savivaldybės kaip turizmo regiono įvaizdžio gerinimas, reklamavimas.***

Dalyvauta Pagėgių krašto įvaizdžio gerinimo ir viešinimo veikloje: 2024 m. sausio 26-28 d. dalyvauta Lietuvos parodų ir kongresų centre LITEXPO vykusioje tarptautinėje turizmo ir aktyvaus laisvalaikio parodoje „Adventur 2024“. Tauragės regione veikiantys turizmo informacijos centrai, muziejai ir kt. turizmo rinkos dalyviai bendrame stende pristatė patraukliausius regiono turizmo išteklius. Tarptautinėje parodoje dalyvavo Pagėgių krašto kultūros įstaigų atstovai- buvo pristatyti krašto lankytini turizmo objektai, paslaugų teikėjai, 2024 m. planuojami renginiai.

2024 m. rugpjūčio 3 d. bendrame stende su „Žaliuoju regionu“ dalyvauta Šilalės

miesto 491 gimtadienio šventėje. Reklaminio stalelio lankytojams teikta žodinė informacija apie Pagėgių kraštą ir lankytinus objektus, platinta nemokama reklaminė medžiaga ≈100 vnt.;

2024-08-24 dalyvauta tradicinėje Pagėgių miesto šventėje. Šventės dalyviams ir

svečiams buvo teikiama žodinė informacija, platinta reklaminė medžiaga ≈ 50 vnt.. Žaidimo- viktorinos laimėtojams suteikta galimybė išbandyti interaktyvius 3D akinius ir pamatyti net 2 animuotus istorinius filmukus „Karalienės Luizos kelionė į Tilžę“.

Dalyvauta „Žaliojo Regiono“ organizuojamoje veikloje:

* Nuotoliniai susitikimai- pasitarimai (≈30 kartų);

2024 m. birželio mėn. „Keliauk Lietuvoje“ užsakymu visos Lietuvos turizmo

informacijos centrai atliko turistinių objektų infrastruktūros vertinimą. ***Tyrimo******tikslas*-** turistinių vietovių fizinės ir skaitmeninės infrastruktūros pritaikomumo turistų poreikiams, apjungiant kiekybinių ir kokybinių kriterijų vertinimą. ***Tyrimo rezultatas***- įvertintas turistinių vietovių fizinės ir skaitmeninės infrastruktūros pritaikymo lygis, naudojant pasaulyje pripažintus metodus ir geriausias praktikas.

Lankytinų turistinių objektų vertinimas pagal tipą: muziejus, dvaras, piliakalnis, gamtinis objektas, sakralinis objektas, memorialinis objektas. Vertinimo skalės: 4- „labai gerai“, 3- „gerai“ 2- „tobulintina“,1- „nepakankamai“, 0- „nevertinama“. Lankytini objektai buvo vertinami pagal rodiklius: susisiekimas- orientavimasis- objekto būklė- tvarka- darbo laikas- pritaikyta neįgaliųjų ir ribotos judėsenos turistų poreikiams- WC- parkavimas- elektromobilių įkrovos stotelės- teikiamos paslaugos- poilsis, vanduo, maistas- darbuotojai.

Kartu su M. Jankaus muziejaus darbuotojais atliktas 64 Pagėgių krašto turizmo objektų vertinimas ir pateiktas „Žaliajam regionui“ apibendrinimui (2024-06-02).

***Pagėgių savivaldybės lankytinų turistinių objektų vertinimas.***

Pagėgių savivaldybės turistinių objektų vertinimas apėmė 17 objektų. Bendras savivaldybės įvertintų objektų infrastruktūros vertinimo vidurkis yra 44 proc. (iš galimų 100 proc.), ir yra ženkliai mažesnis už nacionalinį vidurkį (64 proc.). 2022 m. vertinime bendras savivaldybės vidurkis taip pat buvo mažesnis už nacionalinį. ➢ 2024 m. geriausiai įvertinti kriterijai: objektų būklė, darbo laikas, informacija apie objektą ir edukacijos juose. Lyginant su 2022 m. vertinimu pagerėjo darbo laiko ir atsiskaitymo galimybių vertinimas. ➢ Prasčiausiai vertinami kriterijai buvo susisiekimas ir nors ir gerėjo, tačiau vis dar prasčiau buvo vertinamas atsiskaitymo galimybių kriterijus. Savivaldybėje geriausiai įvertinti objektai: VšĮ Pagėgių krašto turizmo ir verslo centras, Rambyno regioninio parko lankytojų centras ir kalnas, Mažosios Lietuvos paveikslų sodas, A. Mackaus memorialinė ekspozicija, Istorijos inkubatorius Vilkyškiuose, Pagėgių stotis. Vertinant papildomą vertę (nėra traukiama į bendrą objektų vertinimą) geriausiai įvertinti buvo VšĮ Pagėgių krašto turizmo ir verslo centras, Rambyno regioninio parko lankytojų centras, Mažosios Lietuvos paveikslų sodas, A. Mackaus memorialinė ekspozicija ir Istorijos inkubatorius Vilkyškiuose. 2024 m. prasčiausiai įvertinti objektai buvo Šereiktaukio dvaras, Bubliškės dvaras, Šilgalių dvaras, Vilkyškių miestelio apžvalgos bokštas, Šereitlaukio dvaras. Pagėgių savivaldybės skaitmeninis turistinių objektų išsivystymo lygis 51 proc. ir neatitinka šalies vidurkio – 65 proc. Savivaldybėje geriausiai išvystyta skaitmeninė infrastruktūra turizmo informacijos centro ir parkų. („Keliauk Lietuvoje“ informacija).

***Įžvalgos.*** Savivaldybės turistinė infrastruktūra yra išvystyta nepakankamai. Nors iš gamtinės pusės vieni gražiausių objektų yra Rambyno kalnas ir Raganų eglė, taip pat Bitėnų kapinės. Objektuose sutvarkyti želdynai yra kur atsisėsti pailsėti, tačiau kai kur vis dar trūksta viešųjų tualetų. Taip pat trūksta inovatyvių objektų. Dideli įspūdį daro Vilkyškiai. Išskirtinis objektas yra Pagėgių krašto turizmo ir verslo centras ir jo kuruojamas Istorijos inkubatorius. Visas miestelis yra Mažosios Lietuvos istorinė vieta. Istorijos inkubatoriuje daug edukacinių, lavinamųjų ir švietėjiškų veiklų apie Mažąją Lietuvą, knygnešių veiklą. Žemesnį balą gavo Šereitlaukio dvaras, Bubliškės dvaras, Šilgalių dvaras. Su objektais yra prastas susisiekimas, neišplėtotas parkavimas, nėra ženklinimo iki objektų, neišvystyta neįgaliųjų prieinamumo infrastruktūra, nėra tualetų, prasta objektų būklė ( „Keliauk Lietuvoje“ informacija).

Pagėgių savivaldybės bendras turistinių objektų vertinimas:

VšĮ „Pagėgių krašto turizmo ir verslo informacijos centras“-69 %, Pagėgių geležinkelio stotis- 25%, Pagėgių autobusų stotis- 79%, Mažosios Lietuvos paveikslų sodas- 64%, A. Mackaus memorialinė ekspozicija- 63%, „Istorijos inkubatorius“ Vilkyškiuose- 73%, Pagėgių miesto parkas- 37%, Birutės gatvės senoji architektūra- 42%, Rambyno regioninio parko lankytojų centras- 64%, Vilkyškių dvaras- 65%, Šereitlaukio dvaras- 12%, Būbliškės dvaras- 9%, Šilgalių dvaras- 11%, apžvalgos bokštas ties Ragaine- 29%, Vilkyškių miestelio apžvalgos bokštas- 10%, Rambyno kalnas- 72%, Nemuno žirgynas- 32% ( „Keliauk Lietuvoje“ informacija).

***01.04.01.04.******Turistinių, informacinių  ir istorinių leidinių leidimas, platinimas.***

Parengtos ir išleistos informacinės/reklaminės skrajutės, vizitinės kortelės su informacija apie Pagėgių krašto turizmo paslaugas, lankytinus objektus 500 vnt.

***01.04.01.05.******Dalyvavimas formuojant lokalias ir tarptautines turizmo informacines sistemas, dalyvavimas turizmo parodose.***

2024 m. sausio 27-28 d. VŠĮ „Pagėgių krašto turizmo ir verslo informacijos centras“, M. Jankaus muziejaus bei Pagėgių savivaldybės kultūros centro vadovai dalyvavo tarptautinėje turizmo parodoje „Adventur 2024“, kuri vyko Lietuvos parodų ir kongresų centre LITEXPO. Parodos metu buvo reprezentuojamas Pagėgių kraštas ir pristatomi Pagėgių savivaldybės turizmo ištekliai.

2024-09-04 „Žaliojo regiono“ darbinės grupės susitikimas Šilalės Vlado Statkevičiaus muziejuje. Sukurti 4 maršrutai: „Atminties takais“, „Knygnešių takais“, „Šeimos kelias“, „Žaliasis kelias“.

***01.04.01.06. Nemokamos informacijos teikimas turistams, krašto svečiams  apie lankytinas vietas Pagėgių savivaldybėje ir Lietuvoje.***

2024 m. Pagėgių krašto Turizmo informacijos centre Vilkyškiuose lankytojams turistams ir svečiams buvo teikiama nemokama informacija apie lankytinus turizmo objektus, krašto istoriją (Mažąją Lietuvą, Rytų Prūsiją) lietuvių, vokiečių ir rusų kalbomis.

Per ataskaitinį laikotarpį išdalinta ≈1000 informacinių leidinių, lankstinukų, vizitinių kortelių.

Teikiama nemokama paslauga- galimybė apsilankyti istorinėje Vilkyškių evangelikų liuteronų bažnyčioje. Paslauga dažniausiai naudojasi lankytojai, turistai (nostalgijos) iš Vokietijos, suaugusiųjų lankytojų grupės iš Lietuvos.

***01.04.01.07. Vietos gidų, edukacinių programų ir kitų rekreacinių paslaugų.***

2024 m laikotarpiu Įstaigoje teikiama informacija ir tarpininkauta ekskursijų organizavimo grupėms klausimais po Pagėgių kraštą su vietos gido paslaugomis ≈ 8 kartai.

„Vilkyškių istorijos inkubatoriuje“ veikiančios edukacijos „Prūsijos karalienės Luizos menėse“ ir „Cit, Raganos miega“, užsakomos ir registruojamos per Kultūros pasą. Paslaugos suteiktos moksleivių grupėms iš Kauno, Šilalės, Vilniaus, Vilkaviškio Tauragės, Pagėgių. Edukacijose dalyvavo 101 moksleivis (pervesta į įmonės sąskaitą 465,00 Eur.).

***01.04.01.08. Bendradarbiavimas su vietos ir Lietuvos turizmo paslaugų teikėjais.***

Vykdomas bendradarbiavimas su Pagėgių savivaldybės kultūros bei turizmo paslaugas

teikiančiomis įstaigomis:

* Dalyvauta Rambyno regioninio parko lankytojų centro naujos ekspozicijos

atidarymo šventėje (2024-05-16);

* Vilkyškių seniūnijos tradicinės šventės metu buvo atvertos „Istorijos inkubatoriaus“

durys miestelio svečiams, suteikta galimybė aplankyti ekspoziciją, buvo platinama nemokama reklaminė medžiaga ≈ 40 lankytojų (2024-07-26);

Dalyvauta M. Jankaus muziejaus renginiuose: „Sueiga pas M. Jankų“ (2024-08-

09), Ievos Jankutės Gerola 100- ųjų metinių minėjime (2024-08-13);

* Priimta M. Jankaus muziejaus plenero dalyvių (dailininkų) grupė, suteikta galimybė

apsilankyti „Istorijos inkubatoriuje“ ir susipažinti su Pagėgių krašto istorija (2024-08-06);

* Priimta Pagėgių savivaldybės administracijos darbuotojų bei svečių iš Lenkijos

delegacija, pristatyta krašto istorija (2024-10-17);

* Dalyvauta Pagėgių savivaldybės Vydūno viešosios bibliotekos renginiuose:

konferencijoje skirtoje Martos Raišukytės 150-osioms ir Juozo Tumo- Vaižganto 155-osioms gimimo metinėms paminėti (2024-08-06), Pagėgių krašto literatų kūrybos rinktinės „Atidengsiu Tau žodį it širdį“ (2024-10-16), popietėje „Sunaikintos Prūsijos pėdsakais“ Žukų kaimo evangelikų liuteronų bažnyčia (pranešėjas Raimundas Genutis), Žukų biblioteka (2024-11-29).

* Dalyvauta Pagėgių savivaldybės Kultūros centre vykusiame „Vilko vaikų atminimo

dienos minėjime“ (2024-09-14).

* Dalyvauta „Gandro pavakarių šventėje“ Rambyno regioninio parke (2024-08-16);
* Bendradarbiaujant su Rambyno regioninio parko direkcija išbandyta Šereitlaukio

miško ilgoji pėsčiųjų trasa 9 km (užsakomasis žygis lydint 12 asmenų grupę iš Šveicarijos (vokiečių kalba)) 2024-09-16;

* Dalyvauta 4 posėdžiuose- pasitarimuose „Prūsijos 500 m. pasitinkant“, „Diasporos

politikos kausimais“ (organizatorė Pagėgių savivaldybės vicemerė Aušra Zongailienė);

* Dalyvauta Mažosios Lietuvos heraldikos pristatymo šventiniame renginyje Šilutės

Hugo Šojaus dvare (2024-11-27).

* Bendradarbiaujant su LTICA socialiniuose tinkluose buvo viešinamas žaidimas Co Create

(skirtas parvykstantiems į Lietuvą).

* Dalyvauta 4 virtualiose konsultacijose dėl kultūrinių edukacijų teikimo (KP);
* Teiktas interviu- LRT (žurnalistė Kristina Toleikienė). Pristatyta „Istorijos

inkubatoriaus“ ekspozicija (2024-11-06). Interviu buvo transliuojamas per Lietuvos radiją ryto laidoje „Gimtoji žemė“ (lapkričio mėn.)

* Dalyvauta seminare vykusiame „Mociškių palivarkas“ (2024-09-17);
* Dalyvauta Saugomų teritorijų direkcijos (vad. Darius Nicius) nuotoliniame

pasitarime (2024-07-12).

* Kartu su kaimyninių savivaldybių Turizmo centrų bei kultūros darbuotojais

dalyvauta pažintinėje išvykoje po Šilalės kraštą (2024-10-30). Išvyką organizavo „Žaliasis regionas“. Turėjome galimybę aplankyti Šilalės krašto lankytinus objektus: Girdiškės Šv. Mergelės Snieginės bažnyčią, Upynos etnografijos muziejų, Girėno gimtinę Vytogaloje, Grinkevičiūtės muziejų Laukuvoje.

***01.04.01.09. Projektinės veiklos vykdymas.***

2024 m. projektinės veiklos įmonėje nebuvo vykdomos.

1. **Lankytojų statistika**

**Pagėgių savivaldybės turistinių objektų lankytojų skaičius 2024 m.** 4 lentelė

|  |  |  |
| --- | --- | --- |
| **Turizmo objekto pavadinimas** | **Lankytojų skaičius 2023 m.** | **Lankytojų skaičius**  **2024 m.** |
| Rambyno regioninio parko lankytojų centras | 1946 | 2330 |
| Rambyno kalnas (lankytojų skaičiuotuvo duomenys) | 60 000 | 46000 |
| Raganų eglė (lankytojų skaičiuotuvo duomenys) | 18 000 | 18500 |
| Martyno Jankaus muziejus, paveikslų sodas; | 12 714 | 9755 |
| VŠĮ „Pagėgių krašto turizmo ir informacijos centras“;  Iš jų, suteiktos mokamos paslaugos: | 2659  545 | 1400  783 |

“Vilkyškių istorijos inkubatoriuje“ suteikta mokamų paslaugų (2024 m. gegužės- gruodžio mėn.): edukacijos moksleiviams užsakytos ir apmokėtos per Kultūros pasą (KP)- dalyvavo 101 moksleivis (pervesta į įmonės sąskaitą **465,00 Eur.);**

• suteikta mokamų paslaugų pagal TIC sąskaitas- faktūras- 137 lankytojai (**582,00 Eur**.);

• pagaminta ir parduota bilietų ekspozicijos „Istorijos inkubatorius“ lankytojams- 554

vnt. (pervesta į įmonės sąskaitą **1115,00 Eur**.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viso suteikta mokamų paslaugų ir pervesta į įmonės sąskaitą**: 2162,00 Eur** **(viso: 783 lankytojai).**

Ataskaitiniu laikotarpiu sulaukta nemažai lankytojų iš įvairių Vokietijos miestų: Berlyno, Leipzigo, Drezdeno, Hamburgo, Gelzenkircheno, Erfurto ir kt. Sulaukta turistų iš Austrijos, Ispanijos. Vokietijos piliečiai, dažniausiai nostalgijos vedini turistai, norintys labiau pažinti protėvių žemę- Rytų Prūsiją. Turizmo sezono laikotarpiu Turizmo centre apsilankiusiųjų savarankiškų turistų 2024 m. tendencija: 60 % lankytojai iš Vokietijos, 40 % Lietuvos gyventojai (Vilnius, Kaunas, Klaipėda, Jurbarkas, Šilalė, Marijampolė, Vilkaviškis, Šilutė).

1. **2024 m. Pagrindiniai finansiniai rodikliai**

**3.1. Įstaigos gauti asignavimai ir jų šaltiniai 2022-2024 metais.**

5 lentelė

**Įstaigos skirti/gauti asignavimai ir jų šaltiniai 2022-2024 metais**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Programa** | **Vykdymo metai**  ***(pateikti paskutinių trejų metų duomenis)***  **Savivaldybės skirta suma, EUR** | | | Programa, pagal kurią buvo gautos lėšos |
| **2022 m.** | **2023 m.** | **2024 m.** |
| 1. | Turizmo paslaugų Pagėgių savivaldybėje plėtotės programa 2022 | 57250,00 |  |  | Pagėgių savivaldybės biudžeto ,,Kultūros, turizmo ir sporto plėtotės programa“ |
| 2. | Turizmo paslaugų Pagėgių savivaldybėje plėtotės programa 2023 |  | 58113,00 |  | Pagėgių savivaldybės biudžeto ,,Kultūros, turizmo ir sporto plėtotės programa“ |
| 3. | Turizmo paslaugų Pagėgių savivaldybėje plėtotės programa 2024 |  |  | 70000,00  (15640.00 grąžinta į Pagėgių savivaldybės biudžetą)-**viso: 54360,00** | Pagėgių savivaldybės biudžeto ,,Kultūros, turizmo ir sporto plėtotės programa“ |
| 4. | Veiklos pajamos | 7750,00 | 1662,00 | 2162,00 | Įstaigos teikiamos atlygintinos paslaugos |

**3.2. Įstaigos lėšos.**

6 lentelė

**2024 m. pinigai ir pinigų ekvivalentai**

|  |  |  |
| --- | --- | --- |
| **Pavadinimas** | **2024-01-01**  **eurais** | **2024-12-31**  **eurais** |
| Pinigai atsiskaitomojoje sąskaitoje AB Šiaulių banke (biudžeto lėšos) | 0 | 0 |
| Pinigai atsiskaitomojoje sąskaitoje AB Šiaulių banke (spec. lėšos) | 3421,00 | 4676,00 |

**3.3. Įstaigos mokėtinos sumos ir įsipareigojimai.**

Įstaiga ilgalaikių įsipareigojimų neturi.

* 1. **Įstaigos pajamos 2024 metais.**

7 lentelė

**Pajamos už suteiktas paslaugas:**

|  |  |  |
| --- | --- | --- |
| **Pavadinimas** | **2023 m (Eur)** | **2024 m (Eur)** |
| Už teikiamas mokamas paslaugas | 1662,00 | 2162,00 |

***Programos vykdymui turimi kiti įstaigos ištekliai***: Įstaigos administracinės patalpos Šereikos g. 5-3, Vikyškių mstl., Pagėgių sav., „Vilkyškių istorijos inkubatorius“ Johaneso Bobrovskio g. 31, Vilkyškių mstl. Pagėgių sav., pagalbinės patalpos- katilinė 48,56 m² (naudojamos pagal panaudos sutartis).

***Transportas***: darbo reikmėms naudojamas netarnybinis įstaigos vadovo automobilis.

Pramoginis laivas „Skalva“ įsigytas 2014 m., vykdant vietos projektą.

***Kiti ištekliai***- lėšos gaunamos už teikiamas atlygintinas paslaugas, skirtos įstaigos veiklos gerinimui. Pagrindinės veiklos pajamos: (už teikiamas mokamas paslaugas)- **2162,00 Eur**.

Įstaigos 2024 m. finansinis ataskaitų rinkinys patvirtintas Pagėgių savivaldybės mero 2025 m. kovo 31 d. potvarkiu Nr. M1-88.

1. **Bendra veiklos situacija**

**Įstaigos silpnybės**.

1. Darbuotojų, dirbančių turizmo srityje, trūkumas.
2. Didelis administruojamų patalpų plotas. Labai mažai įmonei- tai didelė finansinė

našta (šildymas, pastatų, patalpų remontas ir priežiūra).

*Įstaigos administracinės patalpos (Šereikos g. 5-3) ir jų eksploatacija (271,33 m²).*

Pastato renovacija atlikta 2011m. Įmonė veiklą vykdo jau 14 m. I aukšto naudojamų patalpų sienos praradusios estetinį vaizdą- būtinas minimalus remontas. Fasadinėje pastato dalyje medinių langų ir durų lakas aptrupėjęs- reikalingas dažymas- lakavimas.

Siekiant pagerinti administracinių patalpų šildymą šaltuoju metų laiku atlikti, esančių

šildymo sistemos ir priešgaisrinės konsolės įrenginių remonto darbai.

Įvertinus esamą situaciją ir atlikus skaičiavimus, nutarta įsigyti mažesnį nei planuota

akmens anglių kiekį administracinių patalpų šildymui, o už sutaupytas lėšas administracinėse patalpose I aukšte (40,41 m²) įrengta šildymo sistema oras- oras. Taip užtikrintos higienos normos darbo vietoje. Oro temperatūra žiemos metu administracinių patalpų II ir III aukšte 12-14 laipsnių.

*„Vilkyškių istorijos inkubatorius“ Johaneso Bobrovskio g. 31, Vilkyškių mstl. Pagėgių sav. (administruojamas plotas 596,36 m²).* Patalpų šildymas I aukštas (114,86 m²) vandens kaloriferis, II aukštas (481,00 m²) 13 infraraudonųjų spindulių šildytuvų, kurie galimai pakabinti per aukštai

(vienas šildytuvas apšildo 30 m², viso apšildo 390 m²), tad žiemos metu sunku pasiekti reikiamą teigiamą temperatūrą, pritaikytą lankytojų priėmimui. Gruodžio 30 d. teko priimti 2 suaugusių lankytojų grupes (85 lankytojai)- pavyko pasiekti 14 laipsnių temperatūrą patalpose. Vasaros metu patalpos įkaista- trūksta vėdinimo sistemos.

1. „Istorijos inkubatoriuje“- interaktyvios priemonės: siena, 3D akiniai nėra pritaikyti

lankytojams iš užsienio (trūksta įgarsinimo anglų ar vokiečių kalbomis). Buvo kreiptasi į įmonę, teikiančią užsienio kalbos integravimo, vertimo ir įgarsinimo paslaugas. Pasiūlymas pateiktas 2024-12-11, kurio vertė 9268,00 Eur. Reikalingas papildomas finansavimas.

1. Įstaiga vykdo bendrą veiklą su VšĮ „Žaliasis regionas“. Keturių savivaldybių bendras

tikslas: ekologija ir „žalias“ požiūris į visas veiklas. Įstaiga administracinių patalpų šildymui naudoja nedraugišką aplinkai kurą- akmens anglį.

***Galimybės.***

*Bendras krašto**lankytinų objektų būklės ir prieinamumo gerinimas, suteiktų daugiau patrauklumo ir žinomumo.*

*Laivo „Skalva“ eksploatavimo galimybės*.

2023-07-28 pakeistas turimo laivo „Skalva“ tipas iš *pramoginio* į *keleivinį* vidaus vandenų laivą. Turimas laivo pakabinamas benzininis variklis Mercury ME80JET (pagaminimo metai 2014), variklio galingumas 59,70 kw.

Ataskaitiniu laikotarpiu įstaigos turimas keleivinis vidaus vandenų laivas „Skalva“ nebuvo plukdomas, nes nebuvo nupirktas dyzelinis variklis.

Vykdytos konsultacijos telefonu su Vidaus vandenų kelių direkcija (Kaunas), Lietuvos

transporto saugos administracija (Klaipėda), laivybos specialistais vidaus vandenų laivų priežiūros ir eksploatavimo klausimais ≈ 10 kartų.

*Išaiškinimas* pagal Lietuvos Respublikos vidaus vandenų transporto kodeksą (2025-01-01): *keleiviniu**laivu* galima plukdyti iki 40 keleivių, būtinas dyzelinis variklis (pliūpsnio temperatūra 55 laipsniai), du įgulos nariai (laivo kapitonas ir laivavedys). *Pramoginis* laivas gali plukdyti 12 asmenų (tame tarpe ir įgulos narys laivavedys). Variklis galimas benzininis (Įstaigos turimas variklis yra tinkamas ir veikiantis, kuro norma 18 l./h). Norint eksploatuoti laivą „Skalva“ reikia priimti sprendimą:

* plukdyti 40 keleivių- reikia dviejų darbuotojų ir įsigyti dyzelinį variklį, kurio

kaina rinkoje yra ≈ 45000 Eur ir daugiau. Keleivinio tipo laivui galimas ir elektrinis variklis, tačiau norint pasiekti reikiamą galingumą, ant laivo stogo reikėtų montuoti papildomas konstrukcijas didesniam baterijų kiekiui pritvirtinti.

* plukdyti pramoginio tipo laivu iki 12 keleivių pakanka vieno laivavedžio ir

nereikia įsigyti variklio. Būtina pakeisti laivo tipą (dokumentus) iš *Keleivinio* į *Pramoginį.*

***Stiprybės.***

Pagėgių krašto turizmo sektoriaus stiprybės- išskirtinė krašto istorija, menanti Rytų Prūsijos ir Mažosios Lietuvos laikus. Gausus lankytinų objektų (architektūrinio, memorialinio, sakralinio, gamtinio, asmenybių) skaičius.

Įstaigojevykdoma kasdienė įmonės administracinė ir klientų aptarnavimo veikla: teikiama informacija telefonu, dalyvaujama socialinių tinklų viešinimo veikloje, tvarkoma įmonės dokumentacija, pildomos įvairios apklausos, atliekami mažos vertės viešieji pirkimai, įmonės sklandžiam darbui užtikrinti.

Atlikti internetinės svetainės www.visitpagegiai.lt korekcijos darbai.

Užgriozdintos įmonės teritorijos sutvarkymui (Šereikos g. 5-3), vykdytos derybos su vietos gyventojais dėl įstaigos teritorijos sutvarkymo- atlaisvinimo (buvo sandėliuojama mediena, malkos, žemės ūkio padargai). Pasiektas rezultatas- pagerintas bendras teritorijos vaizdas.

***Grėsmės.***

Nykstantys kultūros paveldo objektai, priežiūros stoka, galimybės apsilankyti istoriniuose pastatuose nebuvimas.

1. **2025 m. veiklos tobulinimo perspektyvos**

Įstaigos veiklos tobulinimo perspektyvos siektinos, vadovaujantis 2025 metų turizmo

ir verslo plėtotės programos veiklos tikslais ir uždaviniais:

* 1. Aktyvios ir pastovios Pagėgių krašto turizmo ir verslo rinkodaros vykdymas, skatinant

teikti kokybiškas turizmo paslaugas;

* 1. Patrauklaus Pagėgių krašto, kaip turizmo ir verslo traukos vietovės konkurencingumo

didinimas, įvaizdžio gerinimas.

* 1. Krašto ekonomikos augimo skatinimas.

Trumpas programos veiklų apibūdinimas:

* turizmo informacijos apie Pagėgių savivaldybę rinkimas, kaupimas, nemokamas teikimas;
* turizmo viešinimo, lokalių ir tarptautinių populiarinimo kampanijų ir renginių vykdymas;
* Pagėgių savivaldybės kaip turizmo regiono įvaizdžio gerinimas, reklamavimas;
* turistinių, informacinių ir istorinių leidinių leidimas, platinimas;
* dalyvavimas formuojant lokalias ir tarptautines turizmo informacines sistemas, dalyvavimas turizmo parodose;
* nemokamos informacijos teikimas turistams, krašto svečiams apie lankytinas vietas Pagėgių savivaldybėje ir Lietuvoje;
* vietos gidų, edukacinių programų ir kitų rekreacinių paslaugų teikimas;
* bendradarbiavimas su vietos turizmo paslaugų teikėjais;
* projektinės veiklos vykdymas.

*Projekto įgyvendinimo forma:*bendravimas su turistais, suinteresuotais asmenimis, bei jų aptarnavimas Pagėgių krašto Turizmo ir verslo informacijos centre. Turizmo ir verslo informacijos kaupimas, sisteminimas; marketingo ir e-rinkodaros priemonių įgyvendinimas, pristatant Pagėgių krašto išteklius parodose; info-turų turizmo sektoriaus atstovams organizavimas; masinių renginių/ turistinių žygių organizavimas; viešinimo kampanijų vykdymas; atlygintinų paslaugų teikimas ir plėtra; bendradarbiavimo su turizmo paslaugų teikėjais stiprinimas; projektinių veiklų vykdymas. Pagėgių krašto turizmo ir verslo išteklių pristatymas pasitelkiant medijos priemones. Kryptingas valstybės ir savivaldybės turizmo ir verslo politikos vykdymas, bei plėtra.

Viešosios įstaigos ,,Pagėgių krašto turizmo ir verslo informacijos centras“ 2025 m. turizmo ir verslo plėtotės veiklos programa yra tęstinė.

Programos įgyvendinimo metu su partneriais, verslo subjektais, turizmo sektoriaus atstovais bus plėtojami, kuriami turizmo produktai. Tai sąlygoja Programos tęstinumą, turizmo ir verslo sektoriaus Pagėgių savivaldybėje gyvybingumą, smulkaus verslo plėtrą ir krašto ekonomikos bei turistų skaičiaus augimą, tarpregioninio konkurencingumo stiprinimą, prisidedant prie turizmo infrastruktūros ir paslaugų plėtros, krašto reprezentavimo, vietinių ir užsienio turistų srautų didėjimo ir krašto ekonomikos gerėjimo.

Įstaigos veiklos tobulinimo perspektyvos vykdomos vadovaujantis Pagėgių savivaldybės mero 2025 m. kovo 31 d. potvarkiu Nr. M1-91 patvirtintu Pagėgių savivaldybės siekiamų tikslų ir keliamų lūkesčių raštu.

Ataskaitą parengė:

Turizmo ir verslo vadybininkė,

atliekanti direktoriaus funkcijas Loreta Maziliauskienė